recursal/SuperWikiNEXT-32B huggingface dataset:
**Չարլզ Էդվարդ Ռոջերս** (անգլ.՝ Charles Edward Rogers, օգոստոսի 13, 1904(1904-08-13), Օլեյթ, Կանզաս, ԱՄՆ - ապրիլի 21, 1999(1999-04-21)[…], Ռանչո Միրաժ, Ռիվերսայդ շրջան, Կալիֆոռնիա, ԱՄՆ), ամերիկացի դերասան և ջազ երաժիշտ։

Կենսագրություն
--------------

Ռոջերսը ծնվել է Մոդ և Բերտ Հենրի Ռոջերսների ընտանիքում՝ Կանզաս նահանգի Օլաթե քաղաքում։ Սովորել է Կանզասի համալսարանում։ 1920-ական թվականներին սկսել է նկարահանվել հոլիվուդյան ֆիլմերում։ Նա տաղանդավոր տրոմբոնահար էր և նվագել է այլ երաժշտական գործիքներ։ Ռոջերսը իր ջազ խմբով ելույթ է ունեցել ռադիոյով։ Երկրորդ համաշխարհային պատերազմի ժամանակ ԱՄՆ-ի նավատորմի տարածքում ծառայել է որպես թռիչքի հրահանգիչ։

1927 թվականին նրան փառք է բերել «Թևեր» ֆիլմը, որտեղ նա խաղում էր Կլարա Բոուի հետ։ Ֆիլմն արժանացել է տարվա լավագույն նկար մրցանակին,որն այդ տարի շնորհվել է առաջին անգամ։

Ունի աստղ Հոլիվուդյան փառքի ծառուղիում ( Հոլիվուդի բուրվառի № 6135 ): 1986 թվականին արժանացել է Ջին Հերշոլտի անվան մրցանակի։

Անձնական կյանք
--------------

1937 թվականին Ռոջերսը դարձել է համր կինոյի լեգենդ Մերի Փիքֆորդի երրորդ ամուսինը, ով իրենից մեծ էր տասներկու տարով։ Միասին ապրել են 42 տարի մինչև Փիքֆորդի մահր՝ 1979 թվականը։ Ամուսինները չեն ունեցել սեփական երեխաներ,բայց որդեգրել են երկու երեխա։ 1944 թվականին ծնված Ռոքսաննային որդեգրել են նույն՝ 1944 թվականին, իսկ 1937 թվականին ծնված Ռոնալդ Չառլզին՝ 1943 թվականին։

Մահ
---

Ռոջերսը մահացել է 1999 թվականին Կալիֆոռնիա նահանգի Ռանչո Միրաժ քաղաքում։ Նա 94 տարեկան էր։ Թաղվել է Փալմ Սփրինգսի մոտակայքում գտնվող Forest Lawn, Cathedral City գերեզմանատանը։

Ֆիլմերի ընտրանի
---------------

* 1926 թվական, «Գերող երիտասարդություն», Թեդի Ուորդի դերում
* 1927 թվական, «Թևեր», Ջեք Փաուելի դերում
* 1927 թվական, «Իմ սիրած աղջիկը», Ջո Մերիլի դերում
* 1931 թվական, «Գողացված զարդեր», կամեո

Ծանոթագրություններ
------------------

1. 1 2 3 4 5 6 7 8  Internet Broadway Database — 2000.
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  Mary Pickford Chronology
4. ↑  Charles "Buddy" Rogers Academy Awards Acceptance Speech

Արտաքին հղումներ
----------------

* Photographs and bibliography

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Չարլզ Էդվարդ Ռոջերս» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Allmusic · Allmusic · ČSFD · Discogs · Internet Broadway Database · Internet Broadway Database · Internet Movie Database · ԿինոՊոիսկ · MusicBrainz · MusicBrainz · Rate Your Music · The Peerage · Find A Grave · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 13047735 · BNC: a11986037 · BNE: XX4682468 · BNF: 138991128 · GND: 1159773602 · LCCN: n85199126 · VIAF: 232517864 · WorldCat VIAF: 232517864 |

 |

 |
**«Բաքոս»** (անգլ.՝ Bacchus), հոլանդացի (ֆլամանդացի) գեղանկարիչ, բարոկկոյի արվեստի հիմնադիրներից, դիվանագետ, կոլեկցիոներ Պիտեր Պաուլ Ռուբենսի նկարներից։ Այս ստեղծագործությունը հեղինակը վրձնել է 1630 թվականին։ Յուղաներկով կտավի չափերն են 191 × 161,3 սմ։

Այսօր «Բաքոս» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, ՌԴ)։

Նկարագիր
--------

Այս ստեղծագործությունում հեղինակը Բաքոսի կերպարում նկարել է թանձրամարմին մերկ երիտասարդ տղայի՝ տակառին նստած։ Նրա վեր պարզած ձեռքին գավաթ է, որի մեջ գինի է լցնում իրեն փաթաթված կինը՝ Արիադնեն։ Գինի լցնելիս թափված կաթիլները բերանով փորձում է որսալ փոքրիկ սատիրը։ Բաքոսի թիկունքում սկահակից գինի է խմում Պանը։ Դիմացի աջ կողմում նկարված է միզող պուտտի։

Պատմություն
-----------

«Բաքոս» ստեղծագործությունը ցուցադրվում է Նոր Էրմիտաժի շենքի 247 սրահում (Ռուբենսի սրահում)։

Նկարն ավարտելուց հետո Ռուբենսն իր արվեստանոցում ստեղծում է նկարի երկու կրկնօրինակ, որի մի օրինակն այսօր պահպանվում է Ֆլորենցիայում, Ուֆֆիցիում, իսկ երկրորդը՝ Դրեզդենի պատկերասրահում։

Ծանոթագրություններ
------------------

1. 1 2
2. 1 2 3 4
3. ↑  «Государственный Эрмитаж. — Рубенс, Питер Пауль. «Вакх»». Արխիվացված օրիգինալից 2018 թ․ ապրիլի 18-ին. Վերցված է 2018 թ․ ապրիլի 17-ին.
4. ↑  «RISD Museum. — Bacchus». Արխիվացված օրիգինալից 2021 թ․ հոկտեմբերի 25-ին. Վերցված է 2021 թ․ հոկտեմբերի 25-ին.

Գրականություն
-------------

* M. Warszawska *Pierre Paul Rubens* publ. Book Company Et Krzysztof Jacek Olesiuk, Varsovie 2006

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDimages |

 |
**Բարբարա Դյուրկոպ Դյուրկոպ** (իսպ.՝ Bárbara Dührkop Dührkop, հուլիսի 27, 1945(1945-07-27), Հաննովեր, Հանովեր նահանգ), իսպանացի քաղաքական գործիչ, Իսպանիայի սոցիալիստական բանվորական կուսակցության անդամ։ 1987-2009 թվականներին Իսպանիայից Եվրախորհրդարանի պատգամավոր, զբաղեցրել է Եվրոպական սոցիալիստական կուսակցություն խմբակցության նախագահի տեղակալի պաշտոնը։ Արժանացել է «Ավստրիայի Հանրապետության առջև ծառայությունների համար պատվավոր շքանշան» պատվավոր մեծ խաչի։

Կենսագրություն
--------------

Բարբարա Դյուրկոպը ծնվել է 1945 թվականի հուլիսի 27-ին Հաննովերում։ Ավարտել է Ուփսալայի համալսարանի փիլիսոփայության ֆակուլտետը։ 1971 թվականին Համբուրգի և Էրլանգեն-Նյուրնբերգի համալսարաններում ստացել է դոցենտի կոչում։ 1978 թվականին լեզուներ է դասավանդել Ուսանդիսագի ինստիտուտում և Սան Սեբաստիանի գերմանական դպրոցում, որը հետագայում գլխավորել է 1995 թվականին։ Բարբարա Դյուրկոպի ամուսին Էնրիկե Կասասը, որը 1980 թվականից Իսպանական սոցիալիստական բանվորական կուսակցությունից Բասկերի երկրի խորհրդարանի անդամ էր և գլխավորում էր կուսակցության ցուցակն առաջիկա ընտրություններում, սպանվել է 1984 թվականի փետրվարի 23-ին Բասկերի ինքնավար «Ինքնավար հակակապիտալիստական թիմեր» խմբավորման ակտիվիստների կողմից։ 1999 թվականին Դյուրկոպը մտել է Իսպանական սոցիալիստական բանվորական կուսակցության կառավարման կազմի մեջ։

Եվրախորհրդարանում Դյուրկոպը 1987 թվականից աշխատել է Իսպանական սոցիալիստական բանվորական կուսակցության մշակույթի և կրթության կոմիտեի խմբակցության համակարգող, այնուհետև մինչև 1999 թվականը զբաղեցրել է բյուջեի կոմիտեի փոխնախագահի պաշտոնը։ 2009 թվականի Եվրախորհրդարանի ընտրություններում Դյուրկոպը նախավերջին տեղն Է զբաղեցրել Իսպանական սոցիալիստական բանվորական կուսակցության ցուցակում և այդ ժամանակից ի վեր չի հանդիսանում Եվրախորհրդարանի պատգամավոր։

Ծանոթագրություններ
------------------

1. ↑  Luis R. Aizpeolea. «15 выстрелов и 25 лет спустя». *El País*.(իսպ.)

Արտաքին հղումներ
----------------

* Барбара Дюркоп на сайте Европейского парламента (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բարբարա Դյուրկոպ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Եվրախորհրդարան |

 |
**«Օրիֆլեյմ Կոսմետիքս»** ընկերությունը (*Oriflame Cosmetics S.A.*) շվեդական կոսմետիկ միջոցներ թողարկող ընկերություն է, որն ստեղծվել է շվեդ եղբայրներ Յոնաս և Ռոբերտ աֆ Յոխնիկների կողմից՝ 1967 թ.։ Ընկերությունը վաճառում է դեմքի խնամքի, անձնական հիգենայի, կոսմետիկ և այլ միջոցներ։

Հակիրճ պատմություն
------------------

«Օրիֆլեյմը» ստեղծվել է 1967 թ.-ին՝ աֆ Յոխնիկ եղբայրների և այդ ժամանակներում նրանց գործընկեր՝ Բենգտ Հելստենի կողմից՝ մայրաքաղաք Ստոկհոլմում։ Ձեռնարկության անվանումը կապված է միջնադարյան Ֆրանսիայում օգտագործվող թագավորական զինադրոշի անվան հետ, որը պատերազմների ժամանակ տանում էր ոմն Դիոնիսոս Փարիզեցի։ Հետագայում «Օրիֆլեյմն» ընդարձակվում է և արդեն 1970 թ.-ին ունենում է իր առաջին կոնսուլտանտը Միացյալ թագավորությունում։ Դրան հաջորդում է 1972 թ.-ին ընկերության ներկայացուցչության բացումը Իռլանդիայում։ «Օրիֆլեյմը» 1988 թ.-ին Միացյալ թագավորությունում թողարկում է ամենաառաջին կատալոգը։ Ֆիրման շարունակում է աճել և մեծանալ։ 2006 թ.-ին բրիտանական և իռլանդական մասնաճյուղերը վաճառվում են անկախ սեփականատերերի։

Օրիֆլեյմի Կոնսուլտանտները
-------------------------

Օրիֆլեյմի արտադրանքները վաճառվում են խորհրդատուների միջոցով, որոնք կարող են ձևավորել սպառողների մի որոշակի խումբ և վաճառքներից ստանալ բաժանորդավճար, ինչպես նաև որոշակի «բալեր»։ Վերջիններս ունեն բոնուսային բնույթ։

Արտաքին հղումներ
----------------

* Պաշտոնական կայքը
* Օրիֆլեյմի հայաստանյան կայքը
Բարոնուհի **Էմմա Սպարե** (շվեդ.՝ Emma Sparre, լրիվ անունը՝ **Emma Josepha Sparre**, ծննդյամբ Munktell, հունիսի 29, 1851(1851-06-29)[…], Stora Kopparberg parish, Ֆալուն, Դալարնա, Շվեդիա - սեպտեմբերի 8, 1913(1913-09-08)[…], Rättvik parish, Rättvik Municipality, Դալարնա, Շվեդիա), շվեդ նկարչուհի։

Կենսագրություն
--------------

Էմմա Սպարեն ծնվել է 1851 թվականի հունիսի 29-ին, Ֆալուն քաղաքում։ Ձեռներեց և երաժիշտ Հենրիկ Մունկտելլի և նրա կնոջ՝ Քրիստինա Ավգուստի (*Christina Augusta Eggertz*, 1818-1889) դուստրը, շվեդ կոմպոզիտորներ Հելենա Մունկտելլի և Ամալյա Հելմի քույրը։ Էմման ինը երեխաներից ամենակրտսերն էր։ Երբ 1861 թվականին հայրը մահացավ, ամբողջ ընտանիքը տեղափոխվեց Ստոկհոլմ, որտեղ մայրը բիզնեսով էր զբաղվում։ Էմման նկարչություն սովորել է մասնավոր հիմունքներով Ազատ արվեստի թագավորական ակադեմիայի անդամ Ավգուստ Մալմստյրոմի մոտ։ Հետագայում սովորել է Դյուսելդորֆում, Հռոմում և հատկապես երկար ժամանակ Փարիզում, որտեղ ձեռք է բերել արվեստանոց և սովորել ֆրանսիացի նկարիչներ Գուստավ Կյուրտուայի և Պասկալ Դանյան Բուվրեի մոտ։ Էմմայի արվեստանոցը դարձավ փարիզյան շատ նկարիչների հանդիպումների վայր։ Էմմա Սպարեն 1890-ականներին տեղափոխվեց Շվեդիա, իսկ 1897 թվականին Դալարնա լենում կառուցեց իր սեփական *Solgården* տունը, որտեղ նա հյուրընկալում էր շատ հայտնի մարդկանց։ 2001 թվականին *Solgården*-ը հռչակվեց մշակութային հուշարձան։

Էմմա Սպարեն իր աշխատանքները ցուցադրեց 1893 թվականին Չիկագոյում կազմակերպված Համաշխարհային կոլումբիական ցուցահանդեսում, ինչպես նաև 1889 թվականին՝ Փարիզում անցկացվող Համաշխարհային ցուցահանդեսում։ Էմմա Սպարեի աշխատանքները ցուցադրվում են Շվեդիայի մի շարք թանգարաններում, այդ թվում Ազգային թանգարանում։

Էմմա Սպարեն մահացել է 1913 թվականի սեպտեմբերի 8-ին, Դալարնա լենի Ռետտվիվիկ ծխական համայնքում։

Ընտանիք
-------

1870-1891 թվականներին Էմմա Սպարեն ամուսնացած է եղել իր գործընկեր նկարիչ Կառլ Սպարեի հետ (1839-1910)։ Նրանք ունեցել են մեկ դուստր՝ Մարթան, որը նույնպես նկարիչ էր։

Պատկերասրահ
-----------

* Hans Hansson Wachtmeister*Hans Hansson Wachtmeister*
* Friherrinnan*Friherrinnan*
* Lesendes Mädchen*Lesendes Mädchen*
* Ung Änka*Ung Änka*

Ծանոթագրություններ
------------------

1. 1 2
2. 1 2 3 4  RKDartists (նիդերլ.)
3. 1 2 3 4  Benezit Dictionary of Artists — OUP, 2006. — ISBN 978-0-19-977378-7
4. 1 2 3 4  KulturNav — 2015.
5. 1 2 3 4  Sveriges dödbok 1815–2022 (շվեդերեն) — 9 — Sveriges Släktforskarförbund, 2023.
6. ↑  Շվեդիայի Ազգային թանգարանի նկարիչների ցանկ — 2016.
7. ↑  Nichols, K. L. «Women's Art at the World's Columbian Fair & Exposition, Chicago 1893». Վերցված է 2018 թ․ օգոստոսի 28-ին.
8. ↑  *Annuaire général héraldique*. France. 1902. էջ 1016.`{{cite book}}`: CS1 սպաս․ location missing publisher (link)

Արտաքին հղումներ
----------------

* Sparre, Emma
* Emma Sparre
* Swedish Women Painters: 1893 Chicago World's Fair and Exposition

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էմմա Սպարե» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | International Music Score Library Project · RKDartists |
|  |
| Չափորոշչային վերահսկողություն | GND: 113972908X · ISNI: 0000000067081125 · LIBRIS: 402858 · VIAF: 66450589 · ULAN: 500073913 · WorldCat VIAF: 66450589 |

 |
**Ուվդալի ստավկիրկա** (նորվ.՝ Uvdal stavkirke), հիմնակմախքային եկեղեցի Նորվեգիայում։ Այն գտնվում է Ուդալ գյուղում, որը Բուկերդուդ շրջանում է։ Եկեղեցին կառուցվել է 1168 թվականին։ Այդ մասին փաստում են դենդրոքրոնոլոգիական հետազոտությունները, որոնք արվել են սոճիներից, որոնցով կառուցած է այս եկեղեցին։ Ուվդալի ստավկիրկա նախատեսված է 170 մարդու համար։

Շինարարության պատմություն
-------------------------

Ուվդալի ստավկիրկայի ներքին ինտերիերը
1978 թվականին այստեղ կատարվել են հնէագիտական պեղումներ։ Ըստ դրանց արդյունքների, պարզվել է, որ եկեղեցին կառուցվել է նախկինում գոյություն ունեցող եկեղեցու ավերակների հիմքի վրա։ Եկեղեցին համարվում է իր ժամանակների համար տիպային կառույց, որը բավականին շատ փոփոխությունների է ենթարկվել։ Հատկապես ինտերիերում երևում են Վերածննդի դարաշրջանի և ռոկոկոյի ազդեցության հետքերը։ 12-րդ դարում կառուցած շատ եկեղեցիներ, այդ թվում և Ուվդալի եկեղեցին, աչքի է ընկնում իր փոքրությամբ։ Հաճախ դրանց մակերեսը չի գերազանցում 40 քառակուսի մետր տարածքը։ Այդ իսկ պատճառով, շատ հաճախ, այս եկեղեցիները ընդարձակել են և՛ միջնադարյան ժամանակահատվածում, և՛ ռեֆորմացիայի տարիներին, որը տեղի է ունեցել Նորվեգիայում 1537 թվականից սկսած։ Առաջին անգամ փաստաթղթերում հիշատակվում է եկեղեցին 1327 թվականին։

Եկեղեցու նավը առաջին անգամ մեծացվել է միջնադարյան ժամանակահատվածում արևմտյան պատի կողմից։ Այդ ժամանակ խորանային ապսիդը տեղաշարժվել է։ Խորանը կրկին քանդվել է 1684 թվականին, երբ նոր առավել լայն ու մեծ խորանը բերեցին այստեղ։ Այն չափերով համապատասխանում էր նավին։ Հետագայում, 1721-1723 թվականներն ընկած ժամանակահատվածում եկեղեցին վերականգնվել է վերստին՝ խաչաձև հորինվածքով։ 1819 թվականին բեմի հյուսիսային հատվածից ավելացվեց նոր խորանը։

1760 թվականին Ուվդալի ստավկիրկայի դրսի պատերն են ամրացվել ու երեսապատվել։ Ներսի կողքամասերը հարստորեն զարդանախշված են, որոնք թվագրվում են 1624 թվականին։ Ինտերիերի ամենահին հատվածը հարստորեն զարդարված է եղել մոտավորապես 1656 թվականին։

1902 թվականին օծվել է նոր եկեղեցին և հարց է առաջ քաշվել, որպեսզի քանդեն հինը։ Սակայն այն գնեցին և այսօր էլ ստավկիրկան գտնվում է համայնքի անմիջական պահպանության ներքո։ Եկեղեցին փակվել է այցելությունների համար 1883 թվականին, սակայն, այսօր էլ, նրա մեջ կատարվում են հոգևոր ծիսակատարություններ, սակայն միայն ամառային ժամանակահատվածում։ Ամռանը Ուվդալի եկեղեցին հասանելի է նաև որպես թանգարան։

Ծանոթագրություններ
------------------

1. ↑
2. ↑  Riksantikvaren, under the guidance of *H. Christie* og PhD.
3. ↑  *Ola Storsletten* En arv i tre. — 1997. — С. 102. — ISBN 82-03-22006-1

Արտաքին հղումներ
----------------

* Церкви Норвегии
* Ставкирка в Увдале
* Ставкирка в Увдале на stavkirke.info
* Miljøstatus i Norge: Uvdal stavkirke  Արխիվացված 2014-08-22 Wayback Machine
* Ставкирка в Увдале на сайте Fortidsminneforeningen Արխիվացված 2006-01-17 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուվդալի ստավկիրկա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |

 |
**Էմիլիենա դ’Ալանսոն** (ֆր.՝ Émilienne d'Alençon, իսկական անունը՝ Էմիլի Անդրե (ֆր.՝ Émilie André), հուլիսի 17, 1870(1870-07-17), Փարիզի 9-րդ շրջան, Փարիզ - փետրվարի 14, 1945(1945-02-14)[…], Մոնակո), ֆրանսիացի դերասանուհի, պարուհի, կուրտիզանուհի, Հիասքանչ դարաշրջանի աստղ։

Կենսագրություն
--------------

Էմիլի Անդրեն ծնվել է 1869 թվականին Փարիզում։ Մեկ տարի սովորել է Դրամատիկական արվեստի կոնսերվատորիայում։ 1889 թվականին առաջին անգամ հանդես է եկել «Cirque d'Été» (Ամառային կրկես), այնուհետև՝ Փարիզի կազինոյում, Ֆոլի-Բերժերում, փարիզյան «Լա Սկալայում», Օլիմպիա համերգասրահում, Վարետե թատրոնում և այլն։ Հյուրախաղերով հանդես է եկել Լոնդոնում։ Մրցակցել է Լիանա դե Պուժիի և Կարոլինա Օտերոյի հետ, նրանց անվանել են «Հիասքանչ դարաշրջանի երեք գեղեցկուհիներ»։ 1906 թվականին թողել է բեմը և հետաքրքրվել ձիարշավով։ Ունեցվածքը կորցրել է՝ տարվելով թմրանյութերով և թղթախաղով։ 1931 թվականին նրան ստիպել են վաճառելու իր ունեցվածքն ու շքեղ կահույքը։

Մահացել է 1945 թվականին՝ Նիսում։ Թաղված է Փարիզի Բատինոլ գերեզմանատանը։

Ստեղծագործական ուղի
-------------------

Հրատարակել է բանաստեղծություններ և պիեսներ։

Կերպարը կինոյում
----------------

«Միայնակ Շանել» ֆիլմի հերոսուհիներից է (1981, նրա դերը մարմնավորել է Կարեն Բլեքը)։

Անձնական կյանք
--------------

Նրա մտերիմ ընկերներից են եղել դուքս Ժակ Դ՛Յուզեսը, Բելգիայի թագավոր Լեոպոլդ II-ը, սպա, խաղամոլ, Կոկո Շանելի սիրեկան ձիապան Պերսի Վուդլենդը, կապի մեջ է եղել նաև բանաստեղծ Ռենե Վիվենի հետ։ Նրան նկարել են Անրի դը Տուլուզ-Լոտրեկը, Ժյուլ Շերեն։ Էմիլիենայով հիացած է եղել Մարսել Պրուստը։ Նրա հետ ծանոթ է եղել իշխան Ֆելիքս Յուսուպովը, ում մասին Էմիլիենան գրել է իր հուշերում։

Գրականություն
-------------

* Auriant (pseud. d’Alexandre Hadjivassiliou). Émilienne d’Alençon. Bruxelles: Éditions de la nouvelle revue belgique, 1942
* Ochaim B. Balk C. Varieté-Tänzerinnen um 1900: vom Sinnenrausch zur Tanzmoderne. Frankfurt/Main: Stroemfeld/Roter Stern, 1998
* Dufresne Cl. Trois grâces de la Belle Epoque. Paris: Bartillat, 2003.

Ծանոթագրություններ
------------------

1. 1 2 3 4  ծննդական
2. 1 2  GeneaStar
3. 1 2  Roglo — 1997. — ed. size: 9000000
4. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
5. 1 2  vital record
6. 1 2  Բատինոլի գերեզմանատուն — 1822.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էմիլիենա դ’Ալանսոն» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| 

|  Չափորոշչային վերահսկողություն |
| --- |
|  |
| BNF: 13012690q · GND: 129693715 · ISNI: 0000000037158099 · LCCN: n2004025925 · SUDOC: 078046688 · VIAF: 2605794 · WorldCat VIAF: 2605794 |

 |

 |
«**Ուոթսոնը և շնաձուկը**» (անգլ.՝ Watson and the Shark), ամերիկացի և անգլիացի նկարիչ Ջոն Սինգլտոն Կոպլիի նկարներից։ Այս ստեղծագործությունը հեղինակը վրձնել է 1778 թվականին։ Յուղաներկով կտավի չափերն են 182,1 × 229,7 սմ։

Այսօր «Ուոթսոնը և շնաձուկը» ստեղծագործությունը պահպանվում և ցուցադրվում է Արվեստի ազգային պատկերասրահում (Վաշինգտոն, ԱՄՆ)։

Նկարագիր
--------

«Ուոթսոնը և շնաձուկը» ստեղծագործության սյուժեի հիմքում իրական պատմություն է, երբ Հավանայի նավահանգստում 1749 թվականին Բրուք Ուոթսոնի վրա շնաձուկ է հարձակվում։ Բրուքը տասնչորսամյա որբ էր։ Նա իր հորեղբոր առևտրային նավի անդամ էր։ Միայնակ լողալու ժամանակ երկու անգամ հարձակման է ենթարկվում շնաձկան կողմից։ Առաջին հարձակման ժամանակ շնաձուկը տղայի աջ ոտքի ծնկից ներքևի հատվածից մսակտոր է կտրում, իսկ երկրորդ հարձակման ժամանակ կտրում է ոտնաթաթը։ Նավի անձնկազմը, որը նավարկում էր մոտակայքում և պետք է նավապետին ափ իջեցներ, հետ է մղում շնաձկանը և փրկում Ուոթսոնին։ Արդյունքում տղայի ոտքն անդամահատում են ծնկից ներքև, սակայն դա չի խանգարում տղային և նա ապրում է լիարժեք կյանքով. նույնիսկ դարձել է Լոնդոնի լորդ-քաղաքապետ։

Պատմություն
-----------

Ջոն Սինգլտոն Կոպլին և Բրուք Ուոթսոնը 1774 թվականին ընկերանում են, երբ Կոպլին Միացյալ Նահանգներից վերադառնում է Լոնդոն։ Ուոթսոնն առաջարկում է նկարչին ստեղծել 1749 թվականի իրադարձությունների մասին կտավ։ Արդյունքում Ջոն Սինգլտոն Կոպլին 1778 թվականին ստեղծում է նկարի երեք տարբերակ։ Կտավը ստեղծված է ռոմանտիզմի ոճո վ։

«Ուոթսոնը և շնաձուկը» կտավի առաջին տարբերակը գտնվում է Վաշինգտոնի Արվեստի ազգային պատկերասրահում, երկրորդը՝ Բոստոնի գեղարվեստի թանգարանում, իսկ երրորդը Դետրոյթի արվեստի ինստիտուտում։

Պատկերասրահ
-----------

* Գեղարվեստի թանգարանում (Բոստոն) պահվող օրինակըԳեղարվեստի թանգարանում (Բոստոն) պահվող օրինակը
* Դետրոյթի արվեստի ինստիտուտում պահվող օրինակըԴետրոյթի արվեստի ինստիտուտում պահվող օրինակը

Ծանոթագրություններ
------------------

1. 1 2 3 4  Կազմեք ցանկեր, ոչ թե պատերազմ — 2013.
2. ↑  Կազմեք ցանկեր, ոչ թե պատերազմ — 2013.
3. 1 2 3
4. 1 2 3
5. 1 2 3
6. ↑  Watson and the Shark Արխիվացված 2006-11-11 Wayback Machine, National Gallery of Art
7. ↑  WATSON, Sir BROOK, Dictionary of Canadian Biography Online

Արտաքին հղումներ
----------------

* «Watson and the Shark by John Singleton Copley» (անգլերեն). National Gallery of Art. Արխիվացված է օրիգինալից 2017 թ․ մարտի 9-ին. Վերցված է 2016 թ․ դեկտեմբերի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուոթսոնը և շնաձուկը» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**Zombo.com**, վեբ կայք, որն ստեղծվել է 1999 թվականին՝ Adobe Flash տեխնոլոգիայի ստեղծումից հետո։ Կայքը 1990-ական թվականների հայտնի նախերգանքային կայքերի պարոդիա է, որոնք գործում են, մինչ մյուս կայքը բեռնվում է։ Zombo.com-ը բաղկացած է միայն մեկ երկարատև նախերգանքից և ոչ մի բովանդակության չի հանգեցնում։

Բովանդակություն
---------------

Zombo.com-ը սպիտակ էջ է, որը գրավիչ գույնզգույն վերնագրի և յոթ գույնզգույն փայլող շրջանակներից բաղկացած Flash-անիմացիայի հետ ստեղծում է պտույտի տեսանելիություն։ Անիմացիայի հետ միաժամանակ լսվում է մի ձայնագրություն, որը ողջունում է օգտատիրոջը և մի քանի անգամ կրկնում է կայքի անվանումը և տեղեկացնում, որ «Zombo.com-ում դուք կարող եք անել ամեն ինչ:… Միակ սահմանափակումը՝ դուք ինքներդ եք»։

Հայտնիություն և քննադատություն
------------------------------

Տեսախաղերի պրոդյուսեր Բիլ Ռոպերը և երաժիշտ Դեյվ Ռաունթրին Zombo.com-ն անվանել են իրենց սիրելի կայքերից մեկը։ Ռաունթին պարզաբանել է. «Ես կարծում եմ՝ zombo.com-ն արտացոլում է ամբողջ համացանցը։ Խոստանում է երկիր, իսկ տալիս է մի փոքր անիմացիա՝ կոպիտ սաունդթրեքի հետ միասին»։ The Advertiser հանդեսից Սամարա Հարրոսը Zombo.com-ն անվանել է «համացանցի ամենաջերմ կայքերից մեկը»։ Վեբ անիմատոր Ջոել Վեիչը Zombo.com-ին կոչել է «ամենաանօգուտ կայքը», քանի որ «նա ոչինչ չի անում, միայն պատմում է այն մասին, թե ինչ հրաշալի է»։ PC World ամսագրից Մարկ Սուլիվանը Zombo-ն ընդգրկել է համացանցի ամենաանհեթեթ տասը կայքերի ցանկում՝ եզրակացնելով, որ zombo.com-ը ոչինչ չի անում։ Վեց տարի անց կայքը հայտնվել է ռուսական «Համակարգիչներ» ամսագրի կողմից ստեղծված «19 ամենաանհեթեթ կայքեր, որոնք կարող են սպանել ձեր ժամանակը» նմանատիպ ցուցակում։

Ծանոթագրություններ
------------------

1. ↑  *Green Tom, Dias Tiago* Flash's love-hate Internet relationship // Foundation Flash CS5 for Designers. — Apress, 2010. — С. 758. — ISBN 978-1-4302-2994-0
2. 1 2  Олег Нечай (23 мая 2014). «Компьютерра: 19 самых бесполезных сайтов, способных убить ваше время». Компьютерра. Վերցված է 2015 թ․ դեկտեմբերի 7-ին.
3. ↑  Mackintosh, Hamish (2002 թ․ օգոստոսի 22). «WORKING IT OUT – WAR GAMES». *The Guardian*. էջ 4. Վերցված է 2011 թ․ հուլիսի 26-ին.
4. 1 2  Mackintosh, Hamish (2001 թ․ ապրիլի 5). «INTERVIEW – Dave Rowntree». *The Guardian*. էջ 4. Վերցված է 2011 թ․ հուլիսի 26-ին.
5. ↑  *Harria Samela* Internut(անգլ.). —The Advertiser, 2004. — С. L14.
6. ↑  Veitch, Joel (2003 թ․ հունվարի 20). «My New Media». *The Guardian*. էջ 51. Վերցված է 2011 թ․ հուլիսի 26-ին.
7. ↑  Sullivan, Mark (2008 թ․ հոկտեմբերի 2). «The Bottom 10: The Web's Most Useless Sites». *PC World*. Վերցված է 2011 թ․ հուլիսի 25-ին.

Արտաքին հղումներ
----------------

* Կայքի հասցե
* Zombo.com կայքի HTML5 տարբերակ
**Բալգա ամրոց** (ռուս.՝ замок Бальга, գերմ.՝ Burg Balga, լիտ.՝ Balga, լեհ.՝ Bałga), գոթական աղյուսի ոճով կառուցված միջնադարյան ասպետական ճարտարապետության ամենահայտնի հուշարձաններից մեկը Կալինինգրադի մարզում։

Պատմություն
-----------

Բալգա ամրոցի ավերակները
Լեգենդի համաձայն, V դարում այս վայրում ծովածոցի ափին էր գտնվում Հոնեդե ամրոցը, որը պրուսացիները կառուցել էին իրենց թագավոր Վիդևուտի համար։ Բարձրավայրում գտնվող փայտե ամրոցից ծովածոցը լավ տեսանելի էր։ Հենց այդ ռազմավարական առանձնահատկությունն է, որ գրավել է ասպետների ուշադրությունը, որոնք 13-րդ դարում եկել են Պրուսիա քրիստոնեություն տարածելու։ Ուստի, 1239 թվականին, ծանր ճակատամարտից հետո, այն անցել է Տևտոնական օրդենի ասպետների ձեռքը։

Ռազմագիտության բոլոր կանոնների համաձայն կառուցված ամրոցը գերազանց պաշտպանիչ կառույց է եղել, սակայն ամրոցի փայտե կառույցները շատ անգամ այրվել են տեղի բնակչության ճնշումներից հետո։ 1250 թվականին Տևտոնական օրդենի մեծ մագիստրի հրամանով խաչակիրներն ամրոցի տարածքում կառուցել են կոնվենտի հսկայական շենքը, որը դարձել է ապագա քարե ամրոցի նախնական հիմքը։ Շինարարության ընթացքում օգտագործել են դաշտային քար և այրված աղյուս։

1390-ական թթ. ամրոցում իշխել է Կոնրադ ֆոն Կինբուրգը։ 1525 թվականին դուքս Ալբրեխտն այցելել է Բալգա՝ եպիսկոպոս Գեորգ ֆոն Պոլենցի մոտ, որն ամրոցի տիրակալն է եղել մինչև 1550 թվական։ Եպիսկոպոսի մահից հետո շատ շինություններ ավերվել են։ 1620 թվականին, Շվեդիայի պատերազմի ժամանակ, թագավոր Գուստավ Ադոլֆը Բալգան օգտագործել է որպես բազա։ Ավելի ուշ ամրոցի շենքերից մեկում բացվել է պանդոկ, իսկ աշտարակը ծառայել է որպես փարոս։

1701 թվականին Ֆրիդրիխ I-ը պատվիրել է Բալգայի քարն օգտագործելՊիլաուում ամրոց կառուցելու համար, որից հետո ամրոցը վերածվել է քարհանքի։

1927 թվականին զբոսաշրջիկների ներգրավման համար ամրոցի տարածքում կազմավորվել է տեղական պատմության թանգարանը, ֆորբուրգի պատերը ներկվել են Տևտոնական օրդենի մեծ մագիստրների անուններով։

Ոչնչացման վտանգ
---------------

1945 թվականից հետո ամրոցը քանդվել է։ Չնայած դրան, հին ամրոցի ավերակները գրավում են բազմաթիվ զբոսաշրջիկների։
Պահպանվել են միայն ֆորբուրգի ավերակները և ամրոցի Նիկոլսկի եկեղեցին։

Գրականություն
-------------

* Овсянов, А. В руинах старого замка. - Калининград: Янтарный сказ, 1998. - ISBN 5-7406-0021-9.

Արտաքին հղումներ
----------------

* Путешествия по Калининградской области «Замок Бальга» Արխիվացված 2016-06-22 Wayback Machine
* Виртуальный тур по «Замку Бальга», октябрь, 2014 года.
* «Видеосъемка с высоты (с дрона)». «Летопись русской усадьбы». Վերցված է 2017 թ․ սեպտեմբերի 9-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բալգա ամրոց» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Պատվելի Էլլա Քեմփբել Սքարլետ-Սայնջ** (անգլ.՝ Ella Campbell Scarlett, նոյեմբերի 22, 1864(1864-11-22), Դորկինգ, Սըրրի, Անգլիա, Մեծ Բրիտանիայի և Իռլանդիայի միացյալ թագավորություն - հոկտեմբերի 30, 1937(1937-10-30)), անգլիացի բժիշկ, որը դարձել է Հարավային Աֆրիկայի Բլումֆոնտեյն քաղաքում բժշկությամբ զբաղվող առաջին կինը, նաև Կանադայի Արքայական կոլումբիական հիվանդանոցի առաջին կին բժիշկը։

Վաղ կյանք և կրթություն
----------------------

Ծնվել է Անգլիայի Սարի կոմսությունում գտնվող Աբինջեր Հոլ կալվածքում 1864 թվականի նոյեմբերի 22-ին։ Հայրը Աբինջերի 3-րդ բարոն Ուիլյամ Սքարլետն էր, մայրը՝ Ջոն Բ․ Մագրուդերի զարմուհի Հելեն Մագրուդեր Սքարլետը։

1897 թվականից հինգ տարվա ընթացքում բժշկություն է ուսանել Լոնդոնի՝ կանանց բժշկության դպրոցում, և որոշ ժամանակ անցկացրել Կորեայում, արքունական պալատում։

Գործունեություն
---------------

1902 թվականին կառավարության նշանակմամբ մեկնել է Հարավային Աֆրիկայի Նորվալսպոնտ քաղաքը՝ Անգլո-բուրական պատերազմի ընթացքում համակենտրոնացման ճամբարում ծառայելու համար։ Այնտեղից տեղափոխվել է Բլումֆոնտեյն, որտեղ վեց անդամից բաղկացած հանձնաժողովի անդամ էր, որը պետք է ուսումնասիրեր համակենտրոնացման ճամբարների պայմանները (հանձնաժողովի մյուս անդամներից էին Միլիսենտ Ֆոսեթը և Ջեյն Էլիզաբեթ Ուոթերստոնը)։ 1903 թվականին նշանակվել է Բլումֆոնտեյնի Յունիս ավագ դպրոցի բժշկի պաշտոնում։

1907 թվականին հինգ տարով տեղափոխվել է Կանադայի Էդմոնտոն քաղաքը, որից հետո մեկնել Նյու Ուեստմինստեր քաղաք։ 1915 թվականին աշխատել է կանադական Կարմիր խաչում, դասավանդել առաջին բուժօգնություն ու տնային խնամք, ինչպես նաև կազմակերպել Կանադայի «Կանանց կամավորների առաջին պահեստային կորպուսը» և դարձել Արքայական կոլումբիական հիվանդանոցի առաջին կին բժիշկը։ 1915 թվականի օգոստոսին բժշկական պարագաներ բաժանելու նպատակով ճանապարհորդել է դեպի Սերբիա և այցելել բրիտանական ռազմագերիների ճամբարները Գերմանիայում։ Վախճանվել է 1937 թվականին Լոնդոնում։

Ծանոթագրություններ
------------------

1. 1 2
2. 1 2 3 4 5 6
3. 1 2 3  *Lundy D. R.* The Peerage
4. ↑
5. ↑
6. ↑
7. ↑  *England, Select Births and Christenings, 1538–1975*
8. ↑  Mosley, Charles, ed. (2003). *Burke's Peerage, Baronetage & Knighthood* (107 ed.). Burke's Peerage & Gentry. էջ 25. ISBN 0-9711966-2-1.
9. 1 2  Says, Richard Merchant (2012 թ․ հուլիսի 26). «Royal Columbian Hospital's First Woman Doctor». *RCH150* (անգլերեն).
10. ↑  «One of the Great Women of the West - Maclean's - SEPTEMBER 1916». *Maclean's, The Complete Archive*. Արխիվացված է օրիգինալից 2019 թ․ հուլիսի 18-ին. Վերցված է 2020 թ․ օգոստոսի 25-ին.
11. ↑  Potgieter, S V (1998). «History of Medicine: Medicine in Bloemfontein - anecdotes from the turn of the century». *South African Medical Journal*. **3** (88): 272–274.
12. 1 2  Hacker, Barton; Vining, Margaret (2012). *A companion to women's military history* (Volume 74 ed.). Brill. էջ 195. ISBN 9789004212176.
13. ↑  *England & Wales, National Probate Calendar (Index of Wills and Administrations), 1858–1995*

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage |

 |
**Միկլոս Գիմեշ** (հունգ.՝ Gimes Miklós, դեկտեմբերի 23, 1917(1917-12-23), Բուդապեշտ, Ավստրո-Հունգարիա - հունիսի 16, 1958(1958-06-16), Բուդապեշտ, Հունգարական Ժողովրդական Հանրապետություն), հունգարացի լրագրող, քաղաքական գործիչ։ Իր գործունեությամբ աչքի է ընկել 1956 թվականի Հունգարական հեղափոխության ժամանակ։ 1958 թվականի հունիսի 16-ին դավաճանության համար Իմրե Նադի և Պալ Մալետերի հետ դատապարտվել է մահապատժի։ 1989 թվականին, 31 տարի հետո, արդարացվել է։

Կենսագրություն
--------------

Միկլոս Գիմեշի ծնողները հունգարացի հրեաներ էին, մասնագիտությամբ հոգեբույժներ, ովքեր դարձել էին բողոքականության ունիտարիզմ հավատքին։ Գիմեշը ներգրավվել է Հունգարիայի կոմունիստական շարժման մեջ 1942 թվականին, որպես լրագրող աշխատել է տարբեր կոմունիստական թերթերում։ 1955 թվականին հեռացվել է Հունգարիայի Աշխատանքային ժողովրդական կուսակցությունից Լասլո Ռայկին արդարացնելու կոչի համար։ Լինելով Իմրե Նադի քաղաքական ընկերը՝ կարողացել է 1956 թվականին վերականգնել իր անդամակցությունը։

1956 թվականի Հունգարական հեղափոխության ժամանակ զբաղվել է և՛ քաղաքականությամբ, և՛ հեղափոխական լրագրությամբ։ Այլ հեղափոխականների հետ միասին հիմնադրել և խմբագրել է «Magyar Szabadság» (Ազատ Հունգարիա) թերթը։ Հեղափոխության շարքերում է եղել նույնիսկ խորհրդային զորքերի ներխուժումից հետո և հիմնել է Հունգարիայի Ժողովրդավարական Անկախության շարժումը։

1956 թվականի դեկտեմբերի 5-ին Գիմեշը ձերբակալվել և բերման է ենթարկվել։ Մեկ ու կես տարի հետո Գերագույն դատարանի կողմից դատապարտվել է մահապատժի, որն իրականացվել է 1958 թվականի հունիսի 16-ին, երբ Գիմեշը 40 տարեկան էր։

Պատկերասրահ
-----------

* Միկլոս Գիմեշի հուշատախտակըՄիկլոս Գիմեշի հուշատախտակը
* Միկլոս Գիմեշի գերեզմանը ԲուդապեշտումՄիկլոս Գիմեշի գերեզմանը Բուդապեշտում
*

Ծանոթագրություններ
------------------

1. 1 2  PIM identifier
2. ↑  Magyar életrajzi lexikon (հունգ.) / K. Ágnes — Budapest: Akadémiai Kiadó, 1967.

Գրականություն
-------------

* Révész, S. Egyetlen élet.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միկլոս Գիմեշ» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BNF: 131783092 · GND: 122969928 · ISNI: 0000000087936899 · NSZL: 000000005219 · SUDOC: 091587565 · VIAF: 37056163 · WorldCat VIAF: 37056163 |

 |

 |
**Արմատական դոմեն** (անգլ.՝ root domain), դոմենային անունների համակարգի ամենավերին մակարդակն է։ Համացանցի արմատական դոմենը (երբեմն անվանում են զրոյական մակարդակ) սպասարկվում է տարբեր երկրների դոմենային անունների համակարգերի արմատական սերվերների կողմից, որոնք տեղակայված են աշխարհով մեկ։

Ինտերնետային DNS համակարգում արմատական դոմենը նշանակվում է դատարկ անունով (այսինքն` ոչ մի նիշ չպարունակող)։ Դոմենային անուն գրելիս յուրաքանչյուր դոմեն բաժանվում է կետերով. անվան վերջում նույնպես կարող է կետ լինել, որը բաժանում է արմատական դոմենի դատարկ անունը։ Եթե այս կետը առկա է (օրինակ՝ «www.example.com.»), ապա դոմենի անունը համարվում է լրիվ (բացարձակ)։ Եթե անվան վերջում կետ չկա («www.example» կամ «www.example.com»), ապա անունը համարվում է հարաբերական։

Յուրաքանչյուր ինտերնետային հավելված պետք է ճիշտ կարգավորի ավարտող կետը, այնուամենայնիվ, ծրագրերի մեծ մասը թույլ է տալիս մուտքագրել դոմենի անունը առանց վերջին կետի։ Նման անունների մշակումը կախված է իրացումից։ Ամենապարզ դեպքում (եթե, օրինակ, տվյալ հավելվածի համատեքստում անհնար է որոշել, թե որ բազային դոմենին է տրված հասցեն), հասցեին կավելանա ավարտող կետը, և այն կմեկնաբանվի որպես բացարձակ։ Որոշ դեպքերում, լրիվ դոմենային անուն ստանալու համար, ծրագրային ապահովումը (կամ հավելված կամ օպերացիոն համակարգ) կարող է հարաբերական անվանը կցել լռելյայն դոմեն, որը որոշվում է համակարգչի դոմենի անունով կամ կարող է առաջադրված լինել պարամետրերում։ Երբեմն պարամետրերում կարող են նշված լինել մի քանի այդպիսի դոմեններ, որոնք հերթով ստուգվում են, մինչև որ գտնվի DNS-ում գոյություն ունեցող անունը։ Այս մոտեցումը կարող է հանգեցնել բազմանշանակության, որը, սակայն, հեշտությամբ կարելի է լուծել լրիվ դոմենի անունը նշելով (վերջում դրված կետով)։

Դոմենային անունների համարակալման կարգը հաճախ շփոթում են, և վերին մակարդակի դոմենները կոչում են զրոյական։ Իրականում, զրոյական մակարդակի տիրույթը «.»-ն է (կետ), և դոմենների մակարդակների համարակալման ճիշտ հերթականությունը հետևյալն է.

1.. (կետ) — դոմենի զրոյական մակարդակ
2. .org — առաջին մակարդակի դոմեն, ինչպես նաև վերին մակարդակի դոմեն կամ գոտի
3. wikipedia.org — երկրորդ մակարդակի դոմեն
4. hy.wikipedia.org — երրորդ մակարդակի դոմեն

Տես նաև
-------

* DNS
* Դոմեյնային անուն

Ծանոթագրություններ
------------------

1. ↑  «There are not 13 root servers». *www.icann.org* (անգլերեն). Վերցված է 2018 թ․ հունվարի 18-ին.
2. ↑  «DNS root servers in the world « stupid.domain.name». *stupid.domain.name* (ամերիկյան անգլերեն). Արխիվացված է օրիգինալից 2021 թ․ փետրվարի 11-ին. Վերցված է 2018 թ․ հունվարի 18-ին.
3. ↑  «Root Servers». IANA. Վերցված է 2020 թ․ հունվարի 17-ին.
4. ↑  «SANS Institute InfoSec Reading Room». SANS. Վերցված է 2014 թ․ մարտի 17-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արմատական դոմեն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 191440113 |

 |
Մանուկների շքերթ` Սահմանադրության օրվա առթիվ
**Նորվեգիայի սահմանադրության օր** (նորվ.՝ Grunnlovsdag), Նորվեգիայի գլխավոր ազգային տոնը, որը նշվում է ամեն տարի մայիսի 17-ին։ Համընկնում է երկրի անկախության տոնի հետ և համարվում է ոչ աշխատանքային օր։

Պատմություն
-----------

Նորվեգիայի սահմանադրությունը ստորագրվել է Էյդսվոլում 1814 թվականի մայիսի 17-ին։ Սահմանադրությամբ Նորվեգիան հռչակվել է անկախ թագավորություն։

Ստորտինգի կողմից կազմակերպված Սահմանադրության օրվա առաջին տոնակատարությունը տեղի է ունեցել 1836 թվականի մայիսի 17-ին։ 1870 թվականին տոնակատարության առթիվ կազմակերպվել է առաջին մանկական շքերթը, 1906 թվականին՝ Օսլոյում թագավորական պալատի պատշգամբում հավաքվել է թագավորական ընտանիքը՝ ողջունելու տոնակատարության մասնակիցներին։

Տոնակատարության ավանդույթը պահպանվել է մինչև այսօր։ Ամեն տարի մայիսի 17-ին նորվեգացի աշակերտները՝ ավանդական հագուստով և դրոշներով անցնում են հանրային երթով։ Շքերթները հաճախ կատարվում են դպրոցական նվագախմբի ուղեկցությամբ։ Երեխաներից հետո երթին են միանում մեծահասակները, այդ թվում՝ քաղաքական, սպորտային, կրոնական և այլ կազմակերպությունների ներկայացուցիչներ։ Տոնակատարության պաշտոնական մասի ավարտից հետո տոնը շարունակվում է կամ ընտանեկան շրջանակներում, կամ զանգվածային տոնակատարություններում մինչև ուշ գիշեր։

Ծանոթագրություններ
------------------

1. ↑  «Norway's national day - Official travel guide to Norway - visitnorway.com». *www.visitnorway.com* (անգլերեն). Վերցված է 2016 թ․ նոյեմբերի 14-ին.
2. ↑  «17 мая — национальный праздник Норвегии». Արխիվացված օրիգինալից 2012 թ․ մարտի 31-ին. Վերցված է 2016 թ․ նոյեմբերի 14-ին.

Արտաքին հղումներ
----------------

* Լուսանկարներ 2011 թվականի մայիսի 17-ի տոնակատարությունից

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նորվեգիայի սահմանադրության օր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | LCCN: sh2007000569 |

 |
**Միխայիլ Մագերովսկի** (ռուս.՝ Михаил Александрович Магеровский, ապրիլի 7, 1986(1986-04-07), Մոսկվա, ԽՍՀՄ), ռուս գեղասահորդ, հանդես է եկել մենասահքում։ Ռուսաստանի սպորտի վարպետ։ 2008 թվականին ավարտել է սիրողական կարիերան։

Կարիերա
-------

Միխայիլ Մագերովսկին սահել սկսել է հինգ տարեկանից։ Միջազգային մակարդակում Միխայիլը սկսել է ելույթ ունենալ 2002 թվականից։ Նա գեղասահքով սկսել է զբաղվել Պատանի պիոներների հասարակական կազմակերպության մարզադաշտում (Մոսկվա)։ Նրա առաջին մարզիչը եղել է Վալերի Նիկոլաևիչ Պանֆիլովը, այնուհետև մարզվել է Վ. Ն. Կուդրյավցևի և Մ. Գ. Կուդրյավցևայի ղեկավարությամբ՝ «Մոսկվիչ» սպորտային ակումբում։ Միխայիլի վերջին մարզիչներն են եղել ԲԿՄԱ-ում Ե. Գ. Վոդորեզովան և Ա. Ա. Չետվերուխինը։

### Սպորտային կարիերայի ավարտից հետո

2007-2009 թվականներին մասնակցել է Իլյա Ավերբուխի «Քնած գեղեցկուհին» շոուին։ Ներկա պահին` ԲԿՄԱ մանկապատանեկան մարզադպրոցում։

Կրթություն
----------

1993 թվականին ընդունվել է № 1269 դպրոց` գերմաներենի խորը ուսումնասիրությամբ։ Ավարտել է № 268 միջնակարգ դպրոցը։ 2003 թվականին ընդունվել և 2009 թվականին ավարտել է Մոսկվայի ֆիզիկական կուլտուրայի քաղաքային ակադեմիան։ 2012 թվականին նա դարձել է գեղասահքի դատական համակարգի տեխնիկական մասնագետ։

Անձնական կյանք
--------------

Միխայիլի ավագ եղբայրը` Մագերովսկի Ս. հանդես է եկել գեղասահք ձևում` ներկայացնելով ԱՄՆ-ն։ Ամուսնացած է։

Սպորտային ձեռքբերումներ
-----------------------

| Մրցումներ | 2002-2003 | 2003-2004 | 2004-2005 | 2005-2006 | 2006-2007 | 2007-2008 |
| --- | --- | --- | --- | --- | --- | --- |
| Գեղասահքի Ռուսաստանի առաջնություն |  |  | 14 | 5 | 12 |  |
| Ռուսաստանի առաջնություն պատանիների կարգում | 9 | 5 | 4 |  |  |  |
| 1 |  |  |  |  |  |
| Ռուսաստանի առաջնություն | 1 |  | 5 |  |  |  |
| Skate israel |  |  |  | 2 |  |  |
| Nebelhorn Trophy |  |  |  |  |  | 7 |
| Crystal Skate of Romania |  |  |  | 4 |  |  |
| Պատանիների Գրան-Պրիի եզրափակիչ | 8 |  | 6 |  |  |  |
| Պատանիների Գրան-Պրիի եզրափակիչ. Սլովակիա | 5 |  |  |  |  |  |
| Պատանիների Գրան-Պրիի եզրափակիչ. Չինաստան | 1 |  | 1 |  |  |  |
| Պատանիների Գրան-Պրիի եզրափակիչ. Ռումինիա |  |  | 3 |  |  |  |

Ծանոթագրություններ
------------------

1. ↑  ««Спящая красавица» встаёт на коньки». Արխիվացված է օրիգինալից 2019 թ․ օգոստոսի 11-ին. Վերցված է 2019 թ․ դեկտեմբերի 8-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միխայիլ Մագերովսկի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FSkate.ru · ISU |

 |
**Կիևյան տորթ**, տորթ՝ Կարլ Մարքսի անվան Կիևյան հրուշակային գործարանի կողմից (Կիևյան հրուշակային գործարան Roshen)։

Պատմություն
-----------

Մի անգամ հրուշակագործները մոռացել են սառնարանում դնել սպիտակուցային խառնուրդի մի մասը և հաջորդ օրը, ներկայանալով աշխատանքի, Կոնստանտին Նիկիտովիչ Պետրենկոն, 17- ամյա հրուշակագործի օգնական՝ Նադեժդա Չերնոգորի հետ վախով և տագնապով որոշել են սպիտակուցային խառնուրդը խառնել կարագային կրեմով, լցնել վանիլային փոշի և զարդարել ծաղկավոր զարդարանքներով։ Հենց այսպես առաջացավ տորթի նախակարապետը, որին վճռվել էր շուրջ մի քանի տասնյակ տարիներ լինել Կիևի այցելության քարտը։

«Կիևյան Տորթի» բաղադրատոմսը ժամանակի հետ զուգընթաց փոփոխվել է։ 1970-ական թվականներին գործում էր սպիտակուցով և ընկույզով պատրաստված խառնուրդի տարբերակը, որից հետո սկսեցին ավելացնել պնդուկ և արախիսենի։ Այսպիսի թանկարժեք ընկույզներն թանկացրեցին տորթի գինը, ուստի արտադրությունը նորից սկսեց պնդուկով պատրաստել։

Բաղադրատոմս
-----------

Հիմա տորթը կազմվում է երկու ընկուզային խմորներից՝ կրեմի նրբաշերտով։ Տորթի վերևի հատվածը զարդարված է տարբեր կրեմներով, իսկ կողմնային մակերևույթը՝ ընկուզային խառնուրդով։ Տորթի ապրանքանշանը և պատրաստման եղանակը պատկանում են Roshen հրուշակային ընկերությանը։

Հետաքրքիր փաստեր
----------------

Լ. Ի. Բրեժնևին՝ իր 70-րդ ամյակին, նվիրել են Կիևյան տորթ։ Այդ տորթը բաղկացած էր 70 խմորից և կշռում էր 5 կգ-ից ավել։ Ասվում է, թե Բրեժնևին այդ տորթը շատ է դուր եկել և նա հրամայել է, որ իր խոհարարներն կրկնեն գլուխգործոցը։ Տորթի բնագիր բաղադրատոմսը մինչև հիմա գաղտնիք է։

Ծանոթագրություններ
------------------

1. ↑  Смакуймо по-київськи! — УНIАН — Київ

Արտաքին հղումներ
----------------

* Կիևյան տորթի պատմություն Արխիվացված 2008-12-02 Wayback Machine
* հոդված KyivPost կայքում Արխիվացված 2012-02-15 Wayback Machine
**Eulenspiegel** (գերմ.՝ Eulenspiegel), նկարազարդ գրական-գեղարվեստական երգիծական և հումորային պարբերական, որը հրատարակվել է Գերմանիայի Դեմոկրատական Հանրապետությունում։

Պատմություն
-----------

minimini
«Frischer Wind» երգիծական պարբերականի շարունակողն է, որը հրատարակվել է 1946 թվականից։ Այս պարբերականի գլխավոր խմբագիրը նախ լրագրող Լեկս Էնդեն էր, ապա, 1949 թվականից` Վալտեր Հայնովսկին։ 1954 թվականին թերթը վերանվանվել է «Eulenspiegel», այն բանից հետո, երբ գրեթե նույն անվանումով և նմանատիպ բովանդակությամբ ամսագիրը դադարել է թողարկվել 1950 թվականին։

Գրեթե ամեն համարում տպագրվում էին ծաղրանկարիչ Լուիս Ռաուվոլֆի և Հենրի Բյուտտների նկարները։

Մինչև 1972 թվականը «Eulenspiegel»-ը հրատարակվել է «Eulenspiegel Verlag»-ի կողմից, որը նույնպես հիմնադրվել է 1954 թվականին։

Սա Գերմանիայի Դեմոկրատական Հանրապետությունում միակ երգիծական ամսագիրն էր։ Դրա պահանջարկը գերազանցել է տպաքանակը, որը կազմել է 500 հազար օրինակ։

Թերթի նյութերը, ինչպես պատմում է հայտնի «13 աթոռ պանդոկ» հեռուստահաղորդման նախկին հաղորդավարը, օգտագործվել են այդ հաղորդման մեջ, օրինակ, այդտեղից է վերցված պանի Մոնիկան։

ԳԴՀ-ի այն երեք թերթերից մեկն է, որը վերապրել է Գերմանիայի միավորումը։ Այժմ թողարկվում է առցանց։

Ծանոթագրություններ
------------------

1. 1 2  The ISSN portal — Paris: ISSN International Centre, 2005. — ISSN 0423-5975
2. ↑  Л. Раувольф Серия: Мастера советской карикатуры
3. ↑  Кабачок «13 стульев» с Михаилом Державиным и Александром Белявским (1973 г.)

Արտաքին հղումներ
----------------

* Библиотека> Юмор и сатира> Юмористические и сатирические журналы> Eulenspiegel(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Eulenspiegel» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4153146-2 |

 |
| **՞**Միրիոստոմա ծակոտկեն |
| --- |
|   |
|  |
| Գիտական դասակարգում |
| 

|
|  |
| Թագավորություն | Սնկեր |
|
|
|
|
|
|
|
|
|
|
|
|
|
|
|
|
|
|
|
| Ընտանիք | Geastraceae |
|
|
|
|
|
|
| Տեսակ | Միրիոստոմա ծակոտկեն |
|
|

 |
|  Լատիներեն անվանում |
| Myriostoma coliforme

 |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Միրիոստոմա ծակոտկեն** (լատին․՝ Myriostoma coliforme), Geastraceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։

Նկարագրություն
--------------

Թերմոֆիլ պսամոտրոֆ սունկ է, որի 2-10 սմ տրամագծով պտղամարմինը գորշավուն է, երիտասարդ վիճակում՝ գնդաձև։ Հաստ և թեփուկավոր էկզոպերիդիումը արագ է պատռվում և առաջացնում է 4-12 բլթակ։ 3-5 մմ բարձրությամբ, գլանաձև, խրձերով դասավորված ոտիկների վրա նստած էնդոպերիդիումը գնդաձև է, իսկ վերևի մասում տափակ, մոխրաշագանակագույն կամ արծաթափայլ։ Էնդոպերիդիումի վերին մասում առաջանում են բազմաթիվ մանր և կլոր անցքեր։ Գլեբան շականակագույն է, կապիլիցիումը կազմված է պարզ կամ թեթևակի ճյուղավորված 3-4 մկմ լայնությամբ թելիկներից։ Գնդաձև, գորտնուկավոր և շագանակագույն սպորները 4-6 մկմ են։

Տարածվածություն
---------------

Ընդհանուր արեալն ընդգրկում է Եվրոպան, Ասիան, Հարավային Կովկասը (Վրաստան, Հայաստան)։ Հայաստանում հանդիպում է Սևանի ֆլորիսիկական շրջանում («Սևան» ազգային պարկ, Արտանիշ թերակղզու տարածք)։

Էկոլոգիա
--------

Հանդիպում է օգոստոս ամսին, ավազոտ հողերի վրա, ալպիական գոտում, փշատերև անտառներում, 1800-2000 մ բարձրությունների վրա։

Պահպանություն
-------------

Կրիտիկական վիճակում գտնվող տեսակ է։ Հայաստանում պահպանվում «Սևան» ազգային պարկի համապատասխան էկոհամակարգերի կազմում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.
**Միզուլա** (անգլ.՝ Missoula), հնագույն սառցադաշտային լիճ ժամանակակից ԱՄՆ Մոնտանա նահանգի արևմտյան մասում։ Գոյացել է աստիճանաբար սառցադաշտային ժամանակաշրջանի վերջին, 15-13 հազար տարի առաջ։ Զբաղեցնում էր մոտ 7770 կմ² տարածք, ծավալը կազմում էր մոտ 2100 կմ³ (ժամանակակից Միչիգան լճի ծավալի գրեթե կեսը)։ Գտնվում է Միզուլա քաղաքից 68 մղոն հյուսիս-արևմուտք, Մոնտանա թիվ 382 մայրուղուց արևելք։ 1966 թվականին հայտարարվել է բնության ազգային հուշարձան։

Լճի հետազոտությունն հիմք է հանդիսացել ամերիկացի երկրաբան Ջոն Հարլեն Բրետսի տեղանքի դիլյուվիալ ծագման տեսության հիմնավորման համար, որի ուսումնասիրության առարկան Քանելդ Սքաբլենդ անվամբ հայտնի տեղանքն էր։ Լճի ձևավորումը կապված է Կորդիլերյան սառցադաշտի լեզվակի առաջխաղացման հետ, ինչը հանգեցրել է Կլարկ-Ֆորկ գետի վրա բնական սառցե ամբարտակի ձևավորմանը։ Պատվարի ենթադրյալ բարձրությունը կազմել է մոտ 610 մ։

Սառցե պատնեշի պարբերական փլուզումները աղետալի միզուլական ջրհեղեղների պատճառ են դարձել, որոնք պատուհասել են ժամանակակից Վաշինգտոնի նահանգի արևելյան հատվածին և շարունակել հոսքը Կոլումբիա գետի կիրճով, 2000 տարվաի ընթացքում շուրջ 40 անգամ։ Այդ մասշտաբային ջրհեղեղները ողողել են ընդհանուր առմամբ մոտ 210 կմ³ լյոսային և նստվածքային նյութ և տեղափոխել այն հոսանքն ի վար։

* Բոննեվիլ և Միզուլա լճերԲոննեվիլ և Միզուլա լճեր
* Միսուլլա լճի բրածո ափերըՄիսուլլա լճի բրածո ափերը
* Քանել Սկաբլանդների քարտեզՔանել Սկաբլանդների քարտեզ
* Կորդիլերան սառցե թերթ   Սառցադաշտային Միսուլա լճի (արևելյան) և Կոլումբիայի սառցադաշտային լճի առավելագույն տարածքը (արևմտյան) տարածքներ, որոնք պատել են Միսուլայի և Կոլումբիայի ջրհեղեղները *Կապույտ՝* Կորդիլերան սառցե թերթ    *Դեղին*՝ Սառցադաշտային Միզուլա լճի (արևելյան) և Կոլումբիայի սառցադաշտային լճի առավելագույն տարածքը (արևմտյան)  *Մուգ դեղին*՝ տարածքներ, որոնք պատել են Միսուլայի և Կոլումբիայի ջրհեղեղները

Ծանոթագրություններ
------------------

1. ↑  *Bjornstad, Bruce N.* On the trail of the Ice Age floods: a geological field guide to the mid-Columbia basin / Bruce Bjornstad. — Sandpoint, Idaho: Keokee Books, 2006. — С. 4. — ISBN 9781879628274
2. ↑  Cataclysms on the Columbia: a layman's guide to the features produced by the catastrophic Bretz floods in the Pacific Northwest. — Workman Publishing Company.|место=Portland, OR|страницы=104|isbn=0881920673|язык=en|автор=Allen, John Eliot; Burns, Marjorie and Sargent, Sam C.|год=1986}}

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միզուլա (լիճ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**Ալեքսանդր Բալակին** (ուկրաիներեն՝ Олександр Миколайович Балакін հուլիսի 10, 1950(1950-07-10), Կիև, Ուկրաինական ԽՍՀ, ԽՍՀՄ), ուկրաինացի ֆուտբոլային մրցավար։

Կենսագրություն
--------------

1982 թվականին սկսել է ԽՍՀՄ առաջնության խաղերի մրցավարությունը։ 7 մրցաշրջաններում մրցավարի դերում նա անցկացրել է 27 խաղ։ Դաշտ է դուրս եկել ԽՍՀՄ ֆուտբոլի ֆեդերացիայի գավաթի երկու խաղերում։ Երկու դեպքում էլ մրցակիցներից մեկը Կիևի "Դինամոն" էր։ 1986 թվականի խաղարկությունում նրանք զիջեցին Դոնեցկի "Շախտյորին": Իսկ երեք տարի անց՝ Խարկովսկի "Մետալիստին":

Հինգ մրցաշրջաններում սպասարկել է Ուկրաինայի առաջնության հանդիպումները։ 1992 թվականի մարտի 17-ին մրցավարի կարգավիճակում նշել է նորամուտը Ուկրաինայի առաջին լիգայի թիմերի մրցաշարում։ Այդ խաղում Արդանիան նվազագույն հաշվով հաղթել է Շախտյոր-2-ին (Դոնեցկ)։ Առաջին և երկրորդ խմբում անցկացրել է ընդհանուր 34 խաղ։ Որպես կողային մրցավար սպասարկել է բարձրագույն խմբի հանդիպումները։

1995-2002 թվականներին ղեկավարել է Կիևի մրցավարների կոմիտեն։

Ընտանիք
-------

Հայտնի մարզական ընտանիքի ներկայացուցիչ։ Նրա հայրը՝ Նիկոլայը և հորեղբայրը՝ Վլադիմիրը 30-40 թվականներին հանդես են եկել Կիևի Լոկոմոտիվում և Դինամոյում։ Ավագ եղբայրը` Իգորը պաշտպանել է Կիևի Դինամոյի գույնները։ Որդին՝ Նիկոլայը ՖԻՖԱ-ի մրցավար է։

Ծանոթագրություններ
------------------

1. ↑  Історична довідка Արխիվացված 2017-07-14 Wayback Machine (ուկր.)
**Միաչափ տարածություն**, նյութական աշխարհի երկրաչափական մոդել, որում կետի դիրքը կարելի է բնութագրել ընդամենը մեկ թվով.

Միաչափ տարածության երկրաչափություն
----------------------------------

Միակ պոլիտոպը, որն առկա է միաչափ տարածությունում, հատվածն է։ Հիպերսֆերան միաչափ տարածությունում, դա միմյանցից հավասար հեռավորության վրա գտնվող զույգ կետերն են։

{\displaystyle L=2r},
որտեղ {\displaystyle r} -ը շրջանագծի շառավիղն է։

Միաչափ տարածությունում կոորդինատային համակարգի օրինակ է հանդիսանում թվային առանցքը, որի վրա տեղադրված են կետեր և հատվածներ, որոնք ունեն միայն մեկ տարածական բնութագիր, չափը կամ երկարություն։ Միաչափ տարածությունում կարելի է հաշվել նաև անկյունը։ Սովորական ուղիղը, որի վրա նշված են կոորդինատային կետերը և 0-ն որպես հաշվարկման սկզբնակետ՝ չի կարող համարվել միաչափ տարածություն, սակայն սովորական ուղիղն առանց որևէ կետերի կարող է համարվել։

* Թվային առանցքԹվային առանցք
* ԱնկյունԱնկյուն

Ծանոթագրություններ
------------------

1. 1 2  Гущин Д. Д. Пространство как математическое понятие
2. ↑  В. И. Елисеев. Введение в методы теории функций пространственного комплексного переменного. Геометрическая иллюстрация пространственного комплексного числа

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4323094-5 · Microsoft: 175205982 |

 |